jkorsvik/nowiki_second_scrape_merged huggingface dataset:
Hedvig av Herford

Den hellige Hedvig, Hadwiga eller Haduwy av Herford (født ca. 811 i Sachsen, død 887 tradisjonelt dag satt til 4. september, Herford) var én av de første abbedissene i klosteret Herford i Westfalen; fra før år 858 og til sin død i 887 var hun forstanderinne for hertugdømmet Sachsens eldste nonnekloster, i Herford. 
Middelalderen var rik på kvinnelige klosterforstandere med stor verdslig og kirkelig makt; Hedvig var én av disse. Herford-klosteret var et mektig rikskloster ikke underlagt den lokale biskopen, men direkte underlagt paven i Rom. 


== Liv og virke ==


=== Bakgrunn ===
Forholdsvis lite er kjent om Hedvigs liv. Hun var av adelig byrd, datter av grev Asig og barnebarn av den hellige Ida av Herzfeld og hertug Ekbert I av Sachsen på morssiden. Hennes onkel, Warin I av Sachsen, ble abbed i Ansgars kloster Corvey. Dette var det første og mest betydningsfulle saksiske munkeklosteret, som også Hedvigs Herford var nært knyttet til.


=== Fra familieliv til klosterleder ===
Hedvig ble gift med Amelung II og fikk to sønner, Amelung III og Bennid II. Da hun tidlig ble enke og mistet begge barna, gav hun bort store deler av eiendommen deres til Corvey-klosteret som sælebot og for å stifte sjelemesser for familien. Selv gikk hun i kloster en gang på 850-tallet. Da hennes tante, abbedissen Addila av Herford, døde på midten av 850-tallet, overtok Hedvig som abbedisse. 
Den hl. Pusinna var Herfords skytshelgen. En viktig begivenhet i Hedvigs liv og Herfords historie var det da Hedvig i år 860 greide å få hl. Pusinnas relikvier overført til Herford.    
Den hl. Hedvigs egne relikvier befant seg frem til reformasjonen i Herford.


== Eksterne lenker ==
Hedvig i middelaldergenealogi (på tysk)
Hedvig i tysk helgenleksikon på nett
Hedvig i tysk helgenleksikon på nett
Hedvig på bloggen Pilgrim
Kuzma Minin

Kuzma Minitsj Minin (russisk Кузьма Минич Минин; fødselsår ukjent, død 1616) var en kjøpmann fra Nizjnij Novgorod som sammen med fyrst Dimitrij Pozjarskij ledet en russisk styrke i Den polsk-russiske krig (1605–1618). Han har siden fått status som folkehelt i Russland.
Minin kom egentlig fra Balakhna, og var slakter i Nizjnij Novgorod. Under krigen var Moskva og andre viktige byer blitt besatt i polakkene, og Minin fikk ansvaret for å organisere en folkehær med det formål å befri de besatte områdene.
I 1612 greide Minins og Pozjarskijs frivillige hær å drive polakkene ut av Moskva. Minin utmerket seg under felttoget, og ble etterpå adlet av den nye tsaren, Mikhail Romanov. Da Minin døde i 1616 ble han gravlagt i katedralen i Nizjnij Novgorod. Et torg i byen har senere fått navn etter Minin og Pozjarskij.


== Pozjarskij- og Minin-monumentet ==
På begynnelsen av 1800-tallet ble det bestemt at det skulle lages et monument til ære for Pozjarskij og Minin. Monumentet skulle avdukes i 1812, som markering av at det var 200 år siden seieren over de polske styrkene i Moskva. På grunn av Napoleons felttog i Russland i 1812 kunne avdukingen først skje i 1816. 
Monumentet står i dag på Den røde plass i Moskva. 


== Bildegalleri ==
As the Palaces Burn

As the Palaces Burn er det andre studioalbumet til Lamb of God, utgitt den 6. mai 2003. Før albumet kom ga Lamb of God ut tre singler. Disse var «Ruin», «11th Hour» og «As the Palaces Burn».


== Sporliste ==
«Ruin» – 3.55
«As the Palaces Burn» – 2.24
«Purified» – 3.11
«11th Hour» – 3.44
«For Your Malice» – 3.43
«Boot Scraper» – 4.34
«A Devil in God's Country» – 4.11
«In Defense of Our Good Name» – 3.14
«Blood Junkie» – 4.23
«Vigil» – 4.42


== Eksterne lenker ==
(en) As the Palaces Burn på Discogs 
(en) As the Palaces Burn på MusicBrainz 
(en) As the Palaces Burn på Encyclopaedia Metallum 
(en) As the Palaces Burn på Spotify 
(en) As the Palaces Burn på Last.fm 
(en) As the Palaces Burn på AllMusic
Rubén Baraja

Rubén Baraja Vegas (født 11. juli 1975) er en spansk fotballtrener og tidligere fotballspiller.
Baraja spilte også for Spanias herrelandslag i fotball og fikk tilsammen 43 kamper og syv mål for Spania i perioden 2000 til 2005. Han var også en del av den spanske troppen som spilte under VM i fotball 2002.


== Referanser ==


== Eksterne lenker ==
(de) Rubén Baraja – Munzinger Sportsarchiv 
(en) Rubén Baraja – FIFA 
(en) Rubén Baraja – UEFA 
(en) Rubén Baraja – Transfermarkt 
(en) Rubén Baraja – Transfermarkt (manager) 
(en) Rubén Baraja – national-football-teams.com 
(en) Rubén Baraja – FootballDatabase.eu 
(de) Rubén Baraja – fussballdaten.de 
(en) Rubén Baraja – EU-Football.info 
(en) Rubén Baraja – FBref
Konstantin Makovskij

Konstantin Jegorovitsj Makovskij (russisk Константин Егорович Маковский, født 20. juni 1839, død 17. september 1915) var en russisk maler. Han var bror av maleren Vladimir Makovskij.
Makovskij studerte i Moskva og ved kunstakademiet i St. Petersburg. Senere ble han med i kretsen rundt Ivan Kramskoj, de såkalte Peredvizjniki («vandrerne»).


== Se også ==
Peredvizjniki


== Referanser ==
Ashes of the Wake

Ashes of the Wake er det tredje studioalbumet til Lamb of God, utgitt 31. august 2004. En uke etter albumet var sluppet hadde det solgt over 35 000 kopier og blitt rangert av Guitar World som det førtiniende beste gitar-albumet igjennom tidene. Den 30. august 2006 var det solgt mer en 500 000 kopier av albumet.
Det ble utgitt to singler fra albumet, der den ene singelen («Laid to Rest») kom ut før As the Palaces Burn var utgitt, og den andre («Now You've Got Something to Die For») kom etterpå.


== Sporliste ==
«Laid to Rest» – 3:50
«Hourglass»  4:00
«Now You've Got Something to Die For» – 3:39
«The Faded Line» – 4:37
«Omerta» – 4:45
«Blood of the Scribe» – 4:23
«One Gun» – 3:59
«Break You» – 3:35
«What I've Become» – 3:28
«Ashes of the Wake» – 5:45
«Remorse Is for the Dead» – 5:41
«Another Nail for Your Coffin» – 4:37 (japansk bonus låt)


=== Bonus-CD Pure American Metal ===
«Bloodletting» – 1:58 (fra Burn the Priest)
«The Subtle Arts of Murder and Persuasion» – 4:10 (fra New American Gospel)
«11th Hour» – 3:43 (fra As the Palaces Burn)
«Black Label (Live)» – 4:37 (fra Terror and Hubris)
«Laid to Rest (Demo)» – 3:47


== Eksterne lenker ==
(en) Ashes of the Wake på Discogs 
(en) Ashes of the Wake på MusicBrainz 
(en) Ashes of the Wake på Spotify 
(en) Ashes of the Wake på AllMusic
Vasilij Surikov

Vasilij Ivanovitsj Surikov (russisk: Василий Иванович Суриков, født 12.jul./ 24. januar 1848greg. i Krasnojarsk, død 6.jul./ 19. mars 1916greg. i Moskva) var en russisk billedkunstner og medlem av Peredvizjniki-bevegelsen. Han er kanskje Russlands fremste representant for historiemaleriet.


== Liv og studier ==
Surikov var fra Krasnojarsk og stammet fra sibirske kosakker. Etter at han hadde fullført utdannelse i hjembyen, studerte han malerkunst i perioden 1869–1871. En av lærerne hans ved Det keiserlige kunstakademiet i St. Petersburg var Pavel Tsjistjakov. I 1877 flyttet Surikov til Moskva og slo seg ned der. Her arbeidet han den første tiden med fresker.
I 1881 ble han med i Peredvizjniki-bevegelsen. Etter at han hadde fått solgt et par historiemalerier, fikk han råd til å legge ut på studietur til Tyskland, Italia, Frankrike og Østerrike. I 1893 ble han fullverdig medlem av St. Petersburg Kunstakademi.


== Historie-maler ==

Vasilij Surikov blir ansett som Russlands fremste maler når det gjelder historie-maleri i storformat. Hovedverkene hans er blant de mest kjente malerier i russisk malerkunst, selv om han kun laget ni store historie-malerier. Han utførte mer enn hundre portretter og mindre studier.


== Trivia ==
Moskvas kunstinstitutt samt en gate i Moskva er oppkalt etter Surikov. I fødebyen Krasnojarsk er det reist et minnesmerke. 
I 1948 ble barndomshjemmet gjort om til museum til ære for kunstneren, der er også noen av verkene er utstilt. De
viktigste verkene finnes allikevel utstilt i Moskva, en del i Tretjakovgalleriet mens andre er i Russlands Museum.


== Referanser ==


== Eksterne lenker ==
(en) Vasily Surikov – kategori av bilder, video eller lyd på Commons 
(en) Василий Иванович Суриков – galleri av bilder, video eller lyd på Commons
Beijing Nanyuan lufthavn

Beijing Nanyuan lufthavn (IATA: NAY, ICAO: ZBNY) (kinesisk: 北京南苑机场, pinyin: Běijīng Nányuàn jīchǎng) er en flyplass i Beijing, Folkerepublikken Kina. Den erv landets eldste flyplass, fra 1910.
Flyplassen er primært til militær bruk, men har også en terminal som kan betjene opptil 1,2 millioner passasjerer i året og huser China United Airlines.  All Nippon Airways har uttrykt ønske om å ha chartertrafikk hit fra Tokyo-Haneda under Sommer-OL 2008.


== Selskaper og reisemål ==


== Se også ==
Beijing Capital International Airport


== Referanser ==
Richard Florida

Richard Florida (født 26. november 1957 i Newark, New Jersey) er en amerikansk professor av italiensk herkomst. Han er i dag bosatt i Toronto, Canada og Washington D.C., USA.
Florida har vært professor ved Rotman School of Management ved University of Toronto siden 2007. Han forsvarte doktorgraden sin ved Columbia University i 1986. Etter han var ferdig med doktorgraden var han tilknyttet Heinz School of Public Policy ved Carnegie Mellon University frem til 2005. Han var deretter et par år ved George Mason Universitys School of Public Policy.
Floridas fagområder er økonomi, statsvitenskap, geografi, sosiologi og sosialvitenskap med spesielt søkelys på byplanlegging.
Han er en bestselgende forfatter samt rådgiver for såvel byer som bedrifter over hele jorden, slik som IBM, BMW, Apple og Microsoft. Hans oppsiktsvekkende samt overbevisende teorier om byers kreative klima samt den effekten de har på stedets næringsutvikling har forårsaket en verdensomspennende debatt om urbanisme og verdiskapning.
Florida besøkte Norge for første gang, da han holdt foredrag på Citisense 08 i Larvik 18. september 2008. Citisense 08 er Norges største konferanse om fremtidens by- og næringsutvikling.


== Bibliografi (utvalg) ==
2002: The Rise of the Creative Class
2005: The Flight of the Creative Class – The New Global Competition
2008: Who's Your City?
2017: The New Urban Crisis: How Our Cities Are Increasing Inequality, Deepening Segregation, and Failing the Middle Class-and What We Can Do About ItFlorida har også vært medforfatter på flere andre utgivelser.


== Referanser ==
Zolotoj Rog

Zolotoj Rog-bukta (russisk: Золотой Рог) er ei beskyttet hornformet bukt i Primorskij kraj i Russland. Den ligger på sørspissen av Muravjov-Amurskijhalvøya i Peter den stores bukt i Japanhavet. Den avgrenses i vest av Sjkota-halvøya og mot sør og øst av Kapp Goldobina. Bukta er sju kilometer lang og rundt kilometer bred, med en dybde på 20 til 27 meter. Bukta er helt omsluttet av byen Vladivostok, som ble grunnlagt her på grunn av den gode naturlige havna.
Fram til midten av 1800-tallet hadde bukta vært kjent av kineserne, som kalte den «Sjøpølsebukta». Det første europeiske skipet her var et fransk hvalfangstskip i 1852. Under Krimkrigen besøkte det britiske skipet Winchester bukta mens de lette etter Vasilij Zavojkos skvadron. Britene kalte den Port May. I 1859 ga grev Nikolaj Muravjov-Amurskij bukta sitt nåværende navn, som er russisk for «Gyldne Horn», og henspiller på en lignende formet bukt i Konstantinopel.


== Eksterne lenker ==
(en) Zolotoy Rog – kategori av bilder, video eller lyd på Commons
Ableton Live

Ableton Live er en loop-basert sequencer til Mac OS og Windows utviklet av Ableton. Ulikt andre sequencere er Live utviklet med tanke på live-opptredener i tillegg til tradisjonelt studio-opptak.


== Konsept ==
Lives unike brukergrensesnitt kommer av det faktum at det først og fremst er utviklet for bruk i live-opptredener i tillegg til vanlig produksjon. Live er spesielt egnet til å ta opp og bearbeide lydkilder (samples) i sanntid, og understøtter slik improvisasjon og komposisjon umiddelbart under en fremføring. Det kan betjenes med mus og tastatur, men kan også fjernstyres fra en MIDI-kontroller, eller direkte fra et musikkinstrument med MIDI-grensesnitt.
Det er to vinduer som er kjernen i Live: arrangørvinduet og «session»-vinduet. Session-vinduet brukes til organisering av lyder eller samplinger. Arrangørvinduet brukes til opptak og videre redigering.


== Instrumenter og effekter ==
Standardpakken kommer med to instrumentsamlinger, Impulse og Simpler. Impulse er en standard tromme-sequencer med de lydene en forventer fra et trommesett. Simpler er en enkel sampler.
Flere instrumenter, som f.eks en mer avansert sampler, synthesizere og tromme-sequencere kan kjøpes til separat.
De innebygde effektene er forholdsvis velkjente musikkeffekter, slik som kompressorer og reverb. I tillegg er det enkelt å bruke VST-plug-ins.


== Live Intro ==
Med versjon 4 kom også Live LE, en enklere og billigere utgave av Live, ment for amatør-markedet, den nyeste versjonen har betegnelsen Live Intro. Den har noen begrensninger i forhold til Live 8, som for eksempel maksimalt 64 lydspor, og at den har stereo inn- og utganger i stedet for et ubegrenset antall. Den har også noen begrensninger hva gjelder plug-ins og effekter.  


== Referanser ==


== Eksterne lenker ==
(en) Offisielt nettsted 
(ja) Offisielt nettsted 
(en) Ableton Live – kategori av bilder, video eller lyd på Commons
HMS «Bellerophon» (1907)

HMS «Bellerophon» var et britisk slagskip.
Bellerophon-klassen var de første slagskipene som fulgte HMS «Dreadnought» og bygde på de samme prinsippene med noen små forbedringer. Blant de viktigste var et «torpedoskott», indre skott som løp langs hele lengden av skipet og gav bedre beskyttelse mot torpedotreff.
HMS «Bellerophon» hadde en hovedbestykning bestående av ti 12" kanoner plassert parvis i fem tårn, og en sekundærbestykning bestående av 16 4" kanoner. I tillegg hadde hun tre torpedorør, to i baugen og et akter. Aktre torpedorør ble fjernet i 1917. I 1918 hadde hun fått plattformer for å operere fly fra på «A»-tårnet og «Y»-tårnet. Flyplattformene ble brukt av et Sopwith Pup jagerfly og et Sopwith 1½ Strutter rekognoseringsfly.
HMS «Bellerophon» ble sjøsatt 27. juli 1907 og ble operativ i februar 1909. I august 1914 sluttet hun seg til den britiske «Grand Fleet» og 31. mai 1916 var hun i kamp under Jyllandsslaget. Hun ble overført til reserven i 1919 og tatt ut av tjeneste i 1920. Hun ble solgt for opphugging 8. november 1921.


== Kilder ==
Robert Gardiner, red. (2006). All the Worlds Fighting Ships 1906-1921. London: Conway Maritime Press. s. 22. ISBN 0-85177-245-5.
Peter Bergman

Peter Bergman (født 11. juni 1953 i Guantanamo Bay på Cuba) er en amerikansk skuespiller, mest kjent for sin rolle som Jack Abbott i såpeoperaen The Young and the Restless. Han har vunnet tre Daytime Emmy Award etter å ha blitt nominert 15 ganger for rollen som Jack Abbott og en gang for rollen som Dr. Cliff Warner i All My Children.


== Roller ==
The Young and the Restless – Jack Abbott (1989–d.d.)
Glamour – Jack Abbott (1998)
The Nanny – seg selv (1997)
Danielle Steels Palamino (1991)
Money, Power, Murder – Brant (1989)
Fantasies – Larry (1982)
All My Children – Dr. Cliff Warner (1979–1987, 1988–1989)


== Eksterne lenker ==
(en) Peter Bergman på Internet Movie Database 
(en) Peter Bergman hos The Movie Database
Web Magasin

Web Magasin (Web Magasin AS) var et norsk fagblad for nettredaktører, som ble lansert høsten 2007. Selskapet var heleid av Webgruppen. Bladet hadde som fokus å ta opp fagsaker for webkommunikatører i både privat og offentlig sektor. Bladet var i hovedsak et abonnementsblad, men var å finne i utvalgte Narvesen kiosker i hele Norge.
Bladet ble avviklet i januar 2010.


== Redaktører ==
Redaktør: Lise Andresen 2007 – 2010
Ansvarlig redaktør: Nina Furu 2007 – 2010


== Eksterne lenker ==
Offisielt nettsted
David Beatty

David Beatty, 1. jarl Beatty (født 17. januar 1871 i Stapeley i Cheshire, død 11. mars 1936 i London) var en britisk admiral. Han var kjent for sin rolle i slagene ved Helgolandbukten, Doggerbank og Jyllandsslaget under første verdenskrig, og senere som marineminister (First Sea Lord) fra 1919 til 1927.
Beatty gjorde lynkarriere i den britiske marinen, og utmerket seg blant annet under Lord Kitcheners Sudan-felttog (1897–1899) og under bokseropprøret i Kina. Allerede som 29-åring fikk han kommandoen over slagskipet HMS «Duke of Wellington». Han ble kontreadmiral som 38-åring i 1910, og ble dermed den yngste ikkekongelige admiral siden Lord Nelson.
Da John Jellicoe ble marineminister i 1916 overtok Beatty ledelsen av Grand Fleet, og ble samtidig full admiral. I 1919 ble han igjen forfremmet til flåteadmiral (Admiral of the Fleet) og gjort til marineminister. Tiden som marineminister ble preget av stadige nedskjæringer i budsjettene, samtidig som Washingtontraktaten i 1922 satte kraftige begrensninger for sjøforsvarets størrelse. Da Beatty trakk seg tilbake i 1927 ble han gjort til jarl.
Beatty fikk senere en byste av seg på Trafalgar Square i London, ved siden av andre britiske sjøkrigshelter.


== Referanser ==


== Eksterne lenker ==
(en) David Beatty – kategori av bilder, video eller lyd på Commons 
(en) David Beatty hos Hansards parlamentsdebatter 
(en) David Beatty hos The Peerage
Naval Station Everett

Naval Station Everett er den amerikanske marinens mest moderne base. Den ligger i byen Everett i Washington 40 km nord for Seattle. Basen er blant annet hjemmehavn for hangarskipet USS «Abraham Lincoln»
Bøtte

Ei bøtte er en vanntett sylinder, ofte med en konisk form, en lukket flat bunn og som oftest et håndtak på toppen.
Den moderne bøtta er som regel laget av plast eller metall. Før industrialiseringen ble den gjerne laget av tre, på samme måten som ei tønne. Det maritime uttrykk for bøtte er pøs.
Bøtter brukes til transport av væsker som f.eks vann eller maling, matvarer som f.eks sukker, bær og frukt, eller andre varer med relativt liten partikkeltetthet som f.eks sand og grus.


== Se også ==
Melkebøtte
Spann
HMS «St. Vincent» (1908)

HMS «St. Vincent» var et britisk slagskip.
St. Vincent-klassen fulgte Bellerophon-klassen med små forskjeller. De var marginalt større, hadde en nyere variant av 12" kanonene og maskinene fikk økt ytelsen noe for å veie opp for det økte deplasementet.
HMS «St. Vincent» hadde som hovedbestykning ti Mk XI 50-kaliber 12" kanoner plassert parvis i fem tårn. Sekundærbestykingen bestod av tyve 50-kaliber 4" kanoner og hun var utstyrt med tre 18" torpedorør, to i baugen og en akter. Det aktre torpedorøret var fjernet i 1917.
Da HMS «St. Vincent» ble operativ i mai 1909 sluttet hun seg til 1. divisjon i Home Fleet som hun i juni ble flaggskip for. Ble i mai 1912 flaggskip for 1. slagskipskvadron, før hun i august 1914 sluttet seg til Grand Fleet. Med denne tok hun del i Jyllandsslaget i 1916.
Ble satt i reserve i 1919 og tatt ut av tjeneste senere samme år. Solgt for opphugging 1. desember 1921.


== Kilder ==
Robert Gardiner, red. (2006). All the Worlds Fighting Ships 1906-1921. London: Conway Maritime Press. s. 23. ISBN 0-85177-245-5.
Alter Bridge

Alter Bridge er et amerikansk alternativt metal/post-grunge band fra Orlando, Florida. Det ble grunnlagt av Mark Tremonti, Brian Marshall og Scott Phillips, alle tidligere medlemmer av Creed, samt Myles Kennedy, tidligere medlem i The Mayfield Four.
Alter Bridge ga ut debutalbumet deres, One Day Remains den 10. august 2004, sammen med deres første singel, "Open Your Eyes", som ble fulgt av "Find the Real" og "Broken Wings".
Deres andre album, Blackbird, ble utgitt den 9. oktobet 2007. Den første singelen fra albumet, "Rise Today" ble utgitt 30. juli samme år. Den 2. januar 2008 fikk singelen "Watch Over You" tittelen som andre singel fra albumet. "Before Tomorrow Comes" ble annonsert som den tredje singelen, og kom ut den 1. april samme år. Den begynte å spille på radio senere samme måned.
Den 20. november 2008 holdt de sin første konsert i Norge.


== Diskografi ==


== Eksterne lenker ==
(en) Offisielt nettsted 
(en) Alter Bridge – kategori av bilder, video eller lyd på Commons 
(en) Alter Bridge på Internet Movie Database 
(en) Alter Bridge på Apple Music 
(en) Alter Bridge på Discogs 
(en) Alter Bridge på MusicBrainz 
(en) Alter Bridge på SoundCloud 
(en) Alter Bridge på Spotify 
(en) Alter Bridge på Songkick 
(en) Alter Bridge på Last.fm 
(en) Alter Bridge på Genius — sangtekster 
(en) Alter Bridge på AllMusic
Eddie Cochran

Edward Raymond «Eddie» Cochran (født 2. oktober 1938 i Albert Lea i Minnesota, død 17. april 1960 i Bath i England) var en amerikansk rockabilly-musiker. Han er mest kjent for «Summertime Blues», men sto også bak sanger som «My Way», «Nervous Breakdown», «C'mon Everybody» og «Somethin' Else».
På tross av sin korte karriere, har Cochran hatt en stor betydning for rockemusikk siden. Han var en inspirasjonskilde både for beat- og mod-bevegelsene på 1960-tallet og punk-bevegelsen i 1970-årene. Sangene hans har senere blitt spilt av blant andre The Who, The Beach Boys, Sid Vicious, The White Stripes og Paul McCartney. 
Han døde i en trafikkulykke i England, der både forloveden Sharon Sheely og sangeren Gene Vincent overlevde. Han rakk å gi ut tre album før han døde, og en rekke tidligere uutgitte opptak har også kommet siden.
I 1987 ble han innvotert i Rock and Roll Hall of Fame.


== Referanser ==


== Eksterne lenker ==
Offisielt nettsted 
(en) Eddie Cochran – kategori av bilder, video eller lyd på Commons 
(en) Eddie Cochran på Internet Movie Database 
(en) Eddie Cochran hos The Movie Database 
(en) Eddie Cochran på Discogs 
(en) Eddie Cochran på MusicBrainz 
(en) Eddie Cochran på Songkick 
(en) Eddie Cochran på Last.fm 
(en) Eddie Cochran på Genius — sangtekster 
(en) Eddie Cochran på AllMusic
VST

VST kan referere til:

Virtual Studio Technology
IATA-koden for Västerås lufthavn i Sverige
Virtual Studio Technology

Steinbergs Virtual Studio Technology (VST) er plug-ins for å skape eller manipulere lyd, som brukes i det innspillingsprogrammet brukeren har på sin datamaskin, f.eks Cubase eller Ableton Live.
VST er en lydeffekt plug-in, mens VSTi er softsynther. Det finnes en rekke VST og VSTi plug-ins, enkelte er kommersielle mens andre er gratis.


== Konsept ==
En VST gir et grafisk brukergrensesnitt, som viser skruknotter likt en fysisk synthesizer eller sampler. Dette gjør brukeren i stand til å spille på instrumenter eller bruke effekter en ellers ikke ville hatt mulighet til, på grunn av pris eller tilgjengelighet.
Monica Bonvicini

Monica Bonvicini (født 3. januar 1965 i Venezia i Italia) er en billedhugger som bor i Berlin. Hun underviser i skulptur Akademie der bildenden Künste Wien. I kunsten utforsker hun forholdet mellom kjønn, makt og rom både ved tegning, collage, video og skulptur. Dette bruker hun til å lage store installasjoner, og hun kritiserer minimalismen. Hun bruker også humor i kunsten. 


== Operahuset i Oslo ==
Til konkurransen om kunst i vannet utenfor Operahuset i Oslo stilte Monica Bonvicini opp med forslaget «Hun ligger (She Lies)», en tredimensjonal versjon av Caspar David Friedrichs maleri, Das Eismeer fra 1823-24. Den foreslåtte skulpturen vil ha en størrelse på ca. 17 x 16 x 12 meter, og flyte på vannet ca. 60 meter fra operahuset. Dette vant konkurransen som i utgangspunktet hadde 153 kunstnere påmeldt.


== Utstillinger ==
GAM, Torino (1999);
VeneziaBiennialen, Venezia (1999, 2005);
Kunsthaus Glarus, Glarus;
Salzburger Kunstverein, Salzburg (2000);
Magasin, Grenoble (2001);
Palais de Tokyo, Paris;
Shanghai Biennial, Shanghai Art Museum;
Kunstmuseum Aarhus (2002);
New Museum, New York ;
Museum of Modern Art, Oxford,;
Tramway Glasgow;
Secession, Wien (med Sam Durant), (2003);
Migros Museum, Zürich;
Sprengel Museum, Hannover (2004);
Museum Abteiberg, Mönchengladbach ;
Hamburger Bahnhof, Berlin (2005); *
Kunstraum, Innsbruck;
Galerie für Zeitgenössiche Kunst, Leipzig;
Kunstmuseum, St. Gallen;
Museum Ludwig, Köln;
San Paolo Biennale, Brasil(2006);
Bonniers Konsthall, Stockholm;
Sculpture Center, Long Island City, NY (2007)


== Priser ==
Hun har vunnet flere priser, blant annet

Golden Lion for the best Pavillon, Biennale di Venezia (1999)
Preis der Nationalgalerie für Junge Kunst (2005).


== Referanser ==


== Eksterne lenker ==
Monica Bonvicini nettsted Arkivert 23. april 2011 hos Wayback Machine.
Pressemelding om vinner av konkurransen ved Operahuset i Oslo